Radu Burnete, Concordia: Am fost extrem de neplăcut surprinși să aflăm vor fi introduse și noi taxe și eliminate facilități fiscale
Radu Burnete, director executiv Confederația Patronală Concordia, transmite că reprezentanții patronatelor au fost extrem de neplăcut surprinși să afle, după discuțiile de duminică cu Guvernul, în Consiliul Național Tripartit, pe tema Ordonanței privind reducerea cheltuielilor, că de la 1 ianuarie 2025 vor fi introduse și noi taxe și eliminate facilități fiscale, fără ca aceste lucruri să fi fost discutate așezat. În felul acesta, este greu să vorbești despre un parteneriat între mediul public și cel privat, atât de necesar având în vedere ce perioadă dificilă urmează, spune Burnete.